Կոբոնա. Կյանքի ճանապարհ (թանգարան)

**«Կոբոնա. Կյանքի ճանապարհ»,** թանգարան, որը գտնվում է Կոբոնա գյուղում (Լենինգրադի մարզի Կիրովսկի շրջան) և նվիրված է Հայրենական մեծ պատերազմում «Կյանքի սառցե ճանապարհ» կոչվող այս հատվածի ունեցած կարևորագույն նշանակությանը:

Թանգարանի շենքի առջև կանգնեցված է Լենինյան մրցանակի դափնեկիր, ծնունդով Կոբոնայից բանաստեղծ Ա. Ա. Պրոկոֆևի հուշարձանը:

Թանգարանն ունի մշտական ցուցադրություն, իսկ վետերանների համար էքսկուրսիաներ են կազմակերպվում հիշարժան օրերին: Հնարավորություն կա նաև վիրտուալ շրջագայություն կատարել «Կոբոնա. Կյանքի ճանապարհ» թանգարանում:

## Վայրի պատմական նշանակություն
Հայրենական մեծ պատերազմի ժամանակ Կոբոնա փոքրիկ գյուղով է անցել հայտնի Կյանքի ճանապարհը, որը պաշարված Լենինգրադը մայրցամաքի հետ կապող ճանապարհ է դարձելː Այդտեղով իրականացվել են բնակչության, գործարանների տարհանումը, սննդի, վառելիքի, ամրացումների, զենք և զինամթերքի մատակարարումը։ 

Նավարկելիության շրջանում ջրային ճանապարհով տեղափոխումն իրականացվել է Լադոգայի ռազմական նավատորմի նավերով և Հյուսիսարևմտյան գետային նավագնացության ընկերության նավերով՝ Նովայա Լադոգա (մեծ երթուղի՝ 125 կմ) և Կոբոնա (փոքր երթուղի՝ 35 կմ) նավահանգիստներով մինչև Օսինովեց նավահանգիստː Իսկ սառցակալման շրջանում՝ Կոբոնայից մինչև Վագանովո և Կոկկորևո սառած ճանապարհով անցել են մեքենաներըː Տասնյակ և հարյուրավոր մեքենաներ փխրուն սառույցի վրայով Լենինգրադից դուրս են բերել սովիից մեռնող մարդկանց և Լենինգրադ տանելով սնունդ ու զինամթերք։

[մինի|«Կյանքի ճանապարհը» 1941 թվականի ձմեռը. քարտեզի վրա երևում են տարհանման երկու գծերը.<br>
 Մորյայի և Նովայա Լադոգայի միջև գտնվող նավարկելի գիծը<br>
  [Վագանովո (գյուղ, Վսևոլոժսկի շրջան)|Վագանովոյից մինչև Կոբոնա սառցե ճանապարհըː|ձախից]]

Օսինովեցից Կոբոնա գործել է լաստանավային ծառայություն՝ շոգեքարշներ և երկաթուղային վագոններ տեղափոխելու համար։ Լադոգա լճի հատակի երկայնքով տեղադրվել են խողովակաշար վառելիքի և ստորգետնյա մալուխ՝ Վոլխովի հիդրոէլեկտրակայանից Լենինգրադ էլեկտրաէներգիա փոխանցելու համար։ 1942-1943 թվականների ձմռանը Լադոգա լճի սառույցի վրայով Կոբոնայից դեպի Օսինովեց տանող ճանապարհը կրկին  գործարկվել է։

Արդեն 1942 թվականի մայիսին Կոբոնայի ափին կառուցվել են մինչև կես կիլոմետր երկարությամբ ութ նավամատույցներ։ Նրանց մոտ երկաթուղային գիծ է կառուցվել։ 1942 թվականի ամռանը Կոբոնան դարձել է Լադոգա լճի հարավային ափի գլխավոր նավահանգիստը՝ ապրանքներ տեղափոխելու և տարհանված մարդկանց ընդունելու համար։ Ափի մոտ երկաթուղային կայարանը ուներ բեռների տեսակավորման կայաններ, սարքավորումների և սննդի պահեստներ։ Կոբոնան կապ է պահպանել Լենինգրադի հետ 1941-1944 թվականների շրջափակման ողջ ընթացքում։

## Թանգարանի պատմություն
մինի|Կոբոնա գետի ափին գյուղի միջնակագ դպրոցի շենքը 1909 թվականին, որտեղ 1980 թվականից գտնվում է ''Կյանքի ճանապարհ թանգարանը''
մինի|Դպրոցի շենքի տեսարանը Կոբոնայի «Կյանքի ճանապարհ» ստելայից 2021 թվականին
«Կոբոնա. Կյանքի ճանապարհ» թանգարանը բացվել է 1980 թվականին:

Թանգարանը հիմնականում ստեղծվել է պահպանելու համար Լենինգրադի պաշարման օրերի հիշողությունը, երբ Լադոգա լճի ափին գտնվող Կոբոնա փոքրիկ գյուղը դարձել է մարդկության պատմության մեջ հատուկ պատմական նշանակության կենտրոններից մեկըː

Թանգարանի ցուցադրությունը գտնվում է Կոբոնա գյուղի միջնակարգ դպրոցի նախկին շենքում։ Հայրենական մեծ պատերազմի ժամանակ այս շենքում տեղակայված էր տարհանման կետ, որը մտնում էր «Կյանքի ճանապարհ» համալիրի մեջ: Դպրոցի շենքը Ռուսաստանի մշակութային ժառանգության օբյեկտ է, տարածաշրջանային նշանակության պատմական հուշարձան, որը գրանցված է որպես օբյեկտ՝ «Դպրոց, որտեղ 1908-1913 թվականներին սովորել է խորհրդային բանաստեղծ Ալեքսանդր Անդրեևիչ Պրոկոֆևը»ː

1988 թվականին թանգարանը դարձել է «Լենինգրադի շրջափակման ճեղքում» թանգարան-արգելոցի համալիրի մաս:

2010 թվականի մայիսի 14-ին հրդեհ է բռնկվել, որը զգալի վնաս է հասցրել թանգարանի պատմական շենքին: Պահպանվել են միայն շենքի ցոկոլային քարե մասը և արտաքին ճակատային մասի Պուտիլովյան կրաքարի աղյուսից կառուցված նախասրահը։ Սակայն, մինչև 2015 թվականի սեպտեմբեր շենքն ամբողջությամբ վերականգնվել է՝ համաձայն սկզբնական գծագրերի։ 

Թանգարանի վերականգնման, ցուցահանդեսի ստեղծման և բարեկարգման աշխատանքների վրա մարզային բյուջեից ծախսվել է ավելի քան 49.3 միլիոն ռուբլիː

## Ցուցադրություն
մինի|«Կյանքի ճանապարհի» ստելա «Լենինգրադի փառքի կանաչ գոտում» ի հիշատակ քաղաքի պաշտպանության 1941-1944 թվականներին
Վերանորոգված շենքում բացվել է «Կյանքի ճանապարհին» նվիրված մշտական ցուցահանդես։ Բացի այդ, վերականգնումից հետո թանգարանում ավելացվել է տեղական պատմության ցուցահանդես, որը պատմում է տարածաշրջանի պատմության մասին:

Թեմատիկորեն թանգարանը ներառում է Կոբոնա գյուղի պատմությունը՝ սկսած 1478 թվականի առաջին տարեգրությունից մինչև մեր օրերը, հարավային Պրիլադոժյեի բնությունը, Կոբոնայի բնիկ բնակչի՝ բանաստեղծ Ա. Ա. Պրոկոֆևի կյանքն ու գործունեությունը, Կոբոնայի դպրոցի պատմությունը, որի շենքում է գտնվում թանգարանը։

Թանգարանի կենտրոնական թեման, Կյանքի ճանապարհի պատմությունն է, երբ 1941-1942 թվականների սարսափելի շրջափակման ձմռանը Կոբոնա գյուղի և Վսևոլոժսկի շրջանի (Կոկկորևո, Վագանովո, Օսինովեց գյուղեր) միջև սկսեց գործել սառցե երթուղի, որի միջով Լենինգրադ էին հասցվում սնունդ, սարքավորումներ, զինամթերք և զորքեր՝ ավտոտրանսպորտով և ձիաքարշ սայլակներով։ Լենինգրադցիները Վսևոլոժսկի շրջանի տարհանման կետերից մայրցամաք են տարհանվել սառցե ճանապարհի երկայնքով ճանապարհով։

Ցուցահանդեսը հիմնված է Սայմոն Գելբերգի անձնական արխիվի գեղարվեստական և քարտեզագրական նյութերի վրա, ով «Կյանքի ճանապարհի» ինժեներներից մեկն է եղել: Բացի այդ, թանգարանն ունի «Լենինգրադը և մայրցամաքը» վավերագրական ֆիլմ, որը ցուցադրվում է թանգարանի կինոթատրոնի դահլիճում։ Ֆիլմը ստեղծվել է Կինո և լուսանկարչական փաստաթղթերի պետական արխիվի տեսանյութերի հիման վրա:

Թանգարանի փաստաթղթերի և գրաֆիկական նյութերի հավաքածուն ոչ միայն ցուցադրում է «Կյանքի ճանապարհի» գործունեությանը նվիրված նյութեր, այլև ներառում է փաստաթղթեր և նյութեր, որոնք նկարագրում են «Կյանքի ճանապարհի» ստեղծման համար օգտագործված ինժեներական և լոգիստիկ աշխատանքները և հաշվարկները:

2020 թվականին, սեպտեմբերի 8-ին, երբ նշվում էր Լենինգրադի պաշարման սկզբի հիշատակի սգո օրը, թանգարանի հարակից տարածքում կանգնեցվել է «Կյանքի ճանապարհի վարորդների» հուշարձանը, որը ստացել է «Անհայտ վարորդի հուշարձան» անվանումըː

## Տես նաև
[մինի|[Լադոգա լիճ|Լադոգա լճի հատակից բարձրացված իսկական ԳԱԶ-AA (ГАЗ-АА, «Պոլուտորկա») մեքենա Կոբոնա գյուղի «Կյանքի ճանապարհ» Ռազմա-պատմական կենտրոնի տարածքում]]
* Կյանքի ճանապարհ (ռազմա-պատմական կենտրոն)
* «Լենինգրադի շրջափակման ճեղքում» թանգարան-արգելոց
* Լենինգրադի պաշարման ճեղքումը (դիորամա)

## Նշումներ

## Ծանոթագրություններ

## Արտաքին հղումներ

Կատեգորիա:Լենինգրադի բլոկադա
Կատեգորիա:Հայրենական մեծ պատերազմի թանգարաններ
Կատեգորիա:Ռուսաստանի մշակութային ժառանգության օբյեկտներ